
[bookmark: _Hlk40442479]Temeljem članaka 30. i članka 50. Statuta Općine Žakanje (Službeni glasnik Općine Žakanje, 01/21)  Općinski načelnik podnio je, a Općinsko vijeće Općine Žakanje na 9. sjednici održanoj 29.09.2022. godine usvojilo je 

POLUGODIŠNJE IZVJEŠĆE O RADU OPĆINSKOG NAČELNIKA U 2022. GODINI

1. Uvod 

Temeljem članka 30. Statuta Općine Žakanje (Službeni glasnik Općine Žakanje, 01/21) Općinski načelnik podnosi izvješće o svom radu. 

U izvještajnom razdoblju načelnik Općine Žakanje uredno je obavljao sve izvršne poslove koji su mu povjereni zakonom, a posebice:
· utvrđivanje prijedloga općih akata,
· izvršavanje prijedloga  i osiguravanje izvršavanja općih i drugih akata Općinskog vijeća,
· usmjeravanje djelovanja Jedinstvenog upravnog odjela Općine u obavljanju poslova iz samoupravnog djelokruga te nadziranje rada,
· upravljanje nekretninama i pokretninama u vlasništvu Općine kao i njezinim prihodima i rashodima, u skladu sa zakonom i statutom,
· obavljanje i drugih poslova utvrđenih statutom,
· donošenje odluka o investicijama, 
· donošenje odluka o izradi projekata i prijavljivanje istih odgovarajućim izvorima financiranja
· briga o sustavu zaštite i spašavanja
· održavanje suradnje s drugim jedinicama lokalne samouprave

2. Aktivnosti 

U Općini Žakanje je na dan 31.12.2021.g. u radnom odnosu na neodređeno vrijeme bilo zaposleno:
· 5 službenika (s time da komunalni redar – poljoprivredni redar tri dana u tjednu radi u Općini Žakanje a dva dana u tjednu radi u Općini Kamanje temeljem Odluke o zajedničkom obavljanju komunalnog redarstva – poljoprivrednog redarstva) i
· 1 namještenik.

Načelnik i Jedinstveni upravni odjel su u izvještajnom razdoblju obavljali poslove i provodili aktivnosti utvrđene Proračunom Općine Žakanje za 2022. godinu. Aktivnosti su utvrđene kroz slijedeće progame:
1. Redovna djelatnost Općinskog vijeća, Ureda načelnika i Savjeta mladih,
2. Javna uprava i administracija
3. Program održavanja komunalne infrastrukture
4. Program gradnje komunalne infrastrukture
5. Program javnih potreba u kulturi
6. Program javnih potreba u sportu
7. Program predškolskog odgoja i obrazovanja
8. Osnovno, srednjoškolsko i visoko obrazovanje
9. Zdravstvo i socijalna skrb
10. Program organiziranja i provođenja zaštite i spašavanja
11. Razvoj civilnog društva
12. Prostorno uređenje, unapređenje stanovanja i zaštita okoliša
13. Program potpora u poljoprivredi
14. Jačanje gospodarstva
15. Program razvoja turizma
16. Program razvoja šumskih područja

3. Javnost rada

Javnost rada osigurana je objavom akata u Službenom glasniku Općine Žakanje, na web stranici Općine Žakanje www.opcina-zakanje.hr, na oglasnoj ploči Općine Žakanje, na sjednicama Općinskog vijeća Općine Žakanje, putem Mjesnih odbora, putem medija te u komunikaciji s građanima. 

4. Uključivanje građana u proces odlučivanja – javne rasprave, e-savjetovanja
Provođena su e-Savjetovanja za slijedeće akte:
· Programa potpora u poljoprivredi za 2022. godinu
· Program potpora u gospodarstvu za 2022. godinu

5. Javna nabava

Općinski načelnik donio je Plan nabave za 2022. godinu te se isti mijenja i dopunjuje prema potrebi. Plan nabave javno je dostupa na mrežnim stranicama Općine Žakanje https://www.opcina-zakanje.hr/7/149/Plan-nabave i na stranicama Elektroničkog oglasnika javne nabave- EOJN https://eojn.nn.hr/Oglasnik/ .

Provedeni su otvoreni postupci javne nabave male vrijednosti za slijedeće predmete nabave: 
· Sadnja sadnica uz korištenje štitnika za sadnice
· Rekonstrukcija traktorskog puta u šumsku cestu

Provedeni su slijedeći postupci jednostavne nabave:
· Opskrba električnom energijom
· Izgradnja nogostupa u Mišincima
· Održavanja javne rasvjete
· Sanacija divljih deponija
· Usluge prijevoza i rada stroja

6. Sklopljeni ugovori

Jedinstveni upravni odjel vodi Evidenciju sklopljenih ugovora te Registar ugovora koji se objavljuje i javno je dostupan na web stranici https://www.opcina-zakanje.hr/7/31/Pregled-sklopljenih-ugovora .

7. Komunalna infrastruktura

Uz redovno održavanje, i podmirivanje troškova električne energije provodile su se aktivnosti i na proširenju sustava javne rasvjete. Postavljene su nove lampe: u Pravutini i Zaluki Lipničkoj.
		
Nerazvrstane ceste redovito su održavane nasipavanjem kamenog materijala i malčiranjem trave i raslinja uz ceste, a u Poslovnoj zoni Žakanje postavljeni su rubnici i asfaltirana je jedna dionica prometnice.

U svrhu unapređenja Poslovne zone Žakanje i izgradnje novog pristupnog puta  pokrenut je postupak izvlaštenja i otkupljena je zemlja za izgradnju pristupne cesta do Poslovne zone Žakanje.

U suradnji sa Županijskom upravom za ceste nastavljen je projekt uređenja sustava odvodnje oborinskih voda u Zaluki Lipničkoj. Općina Žakanje osigurala je cijevi i kameni materijal, a ostale troškov snosi ŽUC.

Izrađeni su slijedeći geodetski elaborati:  geodetski elaborat u k.o. Bubnjarci, geodetska podloga za nogostup u Mišincima, geodetski elaborat komunalne infrastrukture- kupalište u Maloj Paki.

Izrađena je slijedeća projektna dokumentacija: glavni projekt igrališta u Pravutini i glavni projekt nogostupa u Mišincima.

8. Sport i kultura

Raspisan je javni poziv za financiranje programa i projekata koje provode udruge financirane iz Proračuna Općine Žakanje u 2022. godini u okviru kojeg se raspoređuju sredstava Programa javnih potreba u sportu i Programa javnih potreba u sportu. U izvještajnom razdoblju sklopljen je jedan ugovor u okviru javnih potreba u sportu, dok u okviru javnih potreba u kulturi nije bilo prijavljenih projekata.

9. Predškolski odgoj i obrazovanje 

Općina Žakanje je vodila i financirala redovno poslovanje Dječjeg vrtića Pčelica Žakanje. Dana 10.06.2022. godine provedena je registracija vrtića u Sudski registar. 

10. Osnovnoškolsko, srednjoškolsko i visoko obrazovanje

Sufinanciran je prijevoz učenika osnovne i srednjih škola, program „Škola u prirodi“, produženi boravak u OŠ Žakanje, isplaćivane su stipendije, te je isplaćena pomoć OŠ Žakanje za nabavu sprava za dječje igralište.

11. Zdravstvo i socijalna skrb

Na temelju podnesenih zahtjeva u skladu sa Socijalnim programom isplaćivane su pomoći i naknade (oprema za novorođenčad, jednokratna novčana pomoć, drva za ogrjev, troškovi stanovanja, prigodni poklon paketi)

12. Program organiziranje i provođenja zaštite i spašavanja

Temeljem Zakona o vatrogastvu u Proračunu Općine Žakanje planirana su sredstva za financiranje javnih potreba u vatrogastvu, te su  tijekom razdoblja isplaćivane tekuće i kapitalne pomoći Vatrogasnoj zajednici Općine Žakanje, pomoći DVD-ovima te Javnoj vatrogasnoj postrojbi Grada Karlovca.

Sukladno Zakonu o Hrvatskoj gorskoj službi spašavanja, sufinanciran je redovan rad HGSS, Stanice Karlovac.

13. Razvoj civilnog društva

Sredstva namijenjena za razvoj civilnog društva raspoređivala su se putem javnog poziva, sukladno važećim propisima, o čemu je sa korisnicima financijskih sredstava sklopljen Ugovor.

14. Prostorno uređenje, unapređenje stanovanja i zaštita okoliša

Iznos poticajne naknade za smanjenje količine miješanog komunalnog otpada sukladno članku 101. i Dodatku V.  Zakonom o gospodarenju otpadom (NN84/2021), Fond obračunava do kraja tekuće kalendarske godine za prethodnu kalendarsku godinu, te je Općina Žakanje podmirila navedenu naknadu.

15. Poljoprivreda

[bookmark: _Hlk509408559]Utvrđen je prijedlog  Programa potpora poljoprivredi na području Općine Žakanje, ishođena je suglasnost Ministarstva poljoprivrede na isti, te će se u narednom razdoblju raspisati Javni poziv za podnošenje zahtjeva. 

16. Gospodarstvo

Utvrđen je i donesen Program razvoja gospodarstva na području Općine Žakanje te će se u narednom razdoblju raspisati Javni poziv za podnošenje zahtjeva.




17. Turizam

Na području Općine Žakanje djeluje Turistička zajednica područja Kupa (Grad Ozalj , Općina Ribnik, Općina Žakanje, Općina Kamanje, Općina Draganić i Općina Lasinja) koja organizira i provodi različite aktivnosti i manifestacije. Općina Žakanje je usmjerila sredstva za sufinanciranje redovne djelatnosti TZP Kupa sukladno Sporazumu o financiranju TZP „Kupa“.

18. Program razvoja šumskih područja

Na Javni poziv u okviru mjere 8.5.1. Konverzija degradiranih šumskih sastojina i šumskih kultura Programa ruralnog razvoja prijavljen je projekt „Konverzija panjače običnog graba i šikare u šumu hrasta kitnjaka visokog uzgojnog oblika“ te je za provedbu odobren iznos od 282.043,35 kn. Projekt je u cijelosti proveden te je podnesen zahtjev za isplatu potpore APPRRR-u.

19. Zaduživanje

Općina Žakanje zadužila se 2020. godine kod Hrvatske banke za obnovu i razvoj u iznosu od 1.078.550,00 kuna, na rok od 5 godina, po kamatnoj stopi 1,75%,  svrhu provedbe projekta rekonstrukcije javne rasvjete. Kredit se redovito vraća u ratama.

20. Projekti

Na javni poziv u okviru mjere 4.3.3. „Ulaganje u šumsku infrastrukturu“ prijavljen je projekt „Rekonstrukcija traktorskog puta u šumsku cestu“ te je za provedbu odobren iznos od 3.685.562,92 kune. Proveden je postupak javne nabave te je dokumentacija poslana APPRRR-u na pregled. U narednom periodu se očekuje odobrenje i isplata predujma za provedbu projekta te uvođenje izvođača u posao.

Na javni poziv Ministarstva regionalnog razvoja i fondova Europske unije prijavljen je projekt „Pojačano održavanje nerazvrstanih cesta na području Općine Žakanje“ te je odobrena potpore u iznosu od 250.000 kuna.

Na javni poziv Središnjeg državnog ureda za demografiju i mladih prijavljen je projekt uređenja igrališta Dječjeg vrtića Pčelica, te je odobrena potpore u visini od 53.000,00 kuna.

Na natječaj u okviru NPO-a prijavljen je projekt „Proširenje i adaptacija prostora za DV Pčelica“. Rezultati se očekuju u zadnjem kvartalu ove godine.

Na Javne pozive FZOEU-a prijavljeni su projekti te je za iste odobrena potpora kako slijedi:
· eŽakanje- nabava računalne opreme i digitalizacija poslovanja: 50.916,65 kn
· Pametna Općina Žakanje- oprema i aplikacije za pametna rješenja javne rasvjete i kamera: 99.000,00
· Nabava kontejnera za odvojeno skupljanje otpada- nabava 10 kontejnera za RD Žakanje: 51.040,00

Proveden je projekt „Sanacija divljih deponija“ sufinanciran sredstvima FZOEU-a u okviru kojeg je očišćeno 7 lokacija. Predan je Zahtjev Fondu za isplatom potpore.

 Na poziv za dodjelu bespovratnih sredstava: „Priprema projektno-tehničke dokumentacije za projekte u području digitalne transformacije i zelene tranzicije“ prijavljen je projekt „IoT sustav Općine Žakanje na novoj svjetlovodnoj distribucijskoj mreži nove generacije (NGA)“. Rezultati još nisu poznati.				
Na javni poziv Karlovačke županije prijavljeno je 5 projekata te su odobrene potpore kako slijedi:
· Uređenje kupališta na rijeci Kupi- 50.000,00
· Spust po Kupi- 10.000,00
· Izrada projektne dokumentacije „Vraniczanyeva šetnica“- 10.000,00
· Pojačano održavanje nerazvrstanih cesta- 80.000,00
· Izrada projektne dokumentacije za rekonstrukciju NC Brihovo-Kohanjac- 35.000,00

Na javni poziv Ministarstva graditeljstva, prostornog uređenja i državne imovine prijavljen je projekt „Izgradnja nogostupa u Mišincima“ te je za isti odobrena potpora u iznosu od 50.000,00 kuna.

21. Ostalo

Redovno su podnošena izvješća: Izvješće o javnoj nabavi, Izjava o fiskalnoj odgovornosti, Izvješće o nepravilnostima, Izvješće o provedbi Zakona o pravu na pristup informacijama i druga izvješća prema zakonskim obvezama.

22. Zaključak

Ovaj izvještaj predstavlja kratak pregled aktivnosti u prvom polugodištu 2022. godine. Načelnik je tijekom godine surađivao s susjednim Općinama i Gradovima, odazivao se na sastanke koje je organizirala Karlovačka županija i druge institucije, odazivao se na pozive drugih općina i gradova na proslave raznih prigoda, sudjelovao je godišnjim skupštinama udruga civilnog društva, te obavljao i druge aktivnosti sukladno Statutu i Zakonima.

23. Ovo Polugodišnje izvješće o radu načelnika u 2022. godini objavit će se u „Službenom glasniku Općine Žakanje“.

PREDSJEDNICA
OPĆINSKOG VIJEĆA
Irena Hribljan

